### NN 22/2026 (5.3.2026.), Pravilnik o izmjenama i dopunama Pravilnika o kriterijima za izricanje pedagoških mjera

Ministarstvo znanosti, obrazovanja i mladih

257

Na temelju članka 86. stavka 3. Zakona o odgoju i obrazovanju u osnovnoj i srednjoj školi (»Narodne novine«, broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23), ministar znanosti, obrazovanja i mladih donosi

PRAVILNIK

O IZMJENAMA I DOPUNAMA PRAVILNIKA O KRITERIJIMA ZA IZRICANJE PEDAGOŠKIH MJERA

Članak 1.

U Pravilniku o kriterijima za izricanje pedagoških mjera (»Narodne novine«, broj: 94/15 i 3/17) članak 3. stavak 2. podstavak d) mijenja se i glasi:

»d) korištenje informacijsko-komunikacijskih uređaja u svim prostorima osnovne škole osim u edukativne, zdravstvene i druge svrhe uz odobrenje škole«.

Podstavak e) briše se.

U dosadašnjem podstavku f) koji postaje podstavak e) iza riječi: »na« dodaje se riječ: »lakša«.

Dosadašnji podstavci g) i h) postaju podstavci f) i g).

U stavku 3. podstavci c) i d) mijenjaju se i glase:

»c) nedopušteno korištenje informacijsko-komunikacijskih uređaja tijekom odgojno-obrazovnoga rada;

d) poticanje drugih učenika na teža neprihvatljiva ponašanja;«

Podstavak e) briše se.

U dosadašnjem podstavku f) koji postaje podstavak e) iza riječi: »ponašanja« dodaju se riječi: »drugih učenika«.

Stavak g) briše se.

Dosadašnji stavci h), i) i j) postaju podstavci f, g) i h).

U stavku 4. podstavak i) mijenja se i glasi:

»i) unošenje ili konzumiranje psihoaktivnih sredstava, alkohola i droge te drugih tvari koje su zakonima zabranjeni u prostor škole ili na drugo mjesto gdje se održava odgojno-obrazovni rad;«.

Iza podstavka i) dodaju se novi podstavci j), k) i l) koji glase:

»j) dovođenje ili pomaganje prilikom dolaska neovlaštenim osobama koje su nanijele štetu osobama ili imovini u prostoru škole ili na drugome mjestu gdje se održava odgojno-obrazovni rad;

k) namjerno uništavanje imovine nanošenjem veće štete u prostoru škole ili na drugome mjestu gdje se održava odgojno-obrazovni rad;

l) udaranje, sudjelovanje u tučnjavi i druga ponašanja koja mogu ugroziti sigurnost samog učenika ili druge osobe, ali bez težih posljedica.«

U stavku 5. podstavak d) mijenja se i glasi:

»d) unošenje ili korištenje oružja ili opasnih predmeta u prostor škole ili na drugo mjesto gdje se održava odgojno-obrazovni rad;«

Članak 2.

U članku 4. iza stavka 6. dodaje se novi stavak 7. i stavak 8. koji glase:

»(7) Izostanak učenika s nastave u osnovnoj školi zbog izražavanja nezadovoljstva i protesta učenika ili roditelja smatra se izostankom iz stavka 6. ovog članka i ne može se opravdati.«

(8) Ako osnovna škola ima informaciju da roditelji iz različitih razloga ne dopuštaju djetetu odlazak u školu, dužni su o tome obavijestiti nadležni područni ured Hrvatskog zavoda za socijalni rad.«

Dosadašnji stavak 7. postaje stavak 9.

Članak 3.

U članku 8. dodaje se stavak 5. koji glasi:

»(5) O izricanju pedagoške mjere iz članka 7. stavka 3. i 4. ovoga Pravilnika učeniku osnovne i srednje škole, škola je dužna poslati obavijest nadležnom područnom uredu Hrvatskog zavoda za socijalni rad te zatražiti izvještaj o poduzetim radnjama kako bi ista mogla prilagoditi stručni rad s učenikom.«

Članak 4.

Škole su dužne uskladiti odredbe statuta s odredbama ovoga pravilnika u roku od 90 dana od dana njegova stupanja na snagu.

Članak 5.

Ovaj pravilnik stupa na snagu osmoga dana od dana objave u »Narodnim novinama«.

Klasa: 602-01/26-01/00083

Urbroj: 533-06-26-0001

Zagreb, 26. veljače 2026.

Ministar
 prof. dr. sc. Radovan Fuchs, v. r.